section_heading: Hannah Abbott
paragraph_text: Čini se da Hannah dobro procjenjuje ljude. Kad je Ernie Macmillan sumnjao da je Harry Slytherinov baštinik, Hannah nije u to u potpunosti vjerovala i govorila je kako se Harry "uvijek činio tako dragim". Tijekom "lova" na Siriusa Blacka sljedeće godine, teoretizirala je o tome da se Black možda prerušio u grm, što se nije pokazalo točnim, ali je ipak bilo bliže istini od ostalih nagađanja. Na četvrtoj je godini nosila značku kojom je davala potporu Cedricu Diggoryju na Tromagijskom turniru, ali je ostala u prijateljskim odnosima s Harryjem, Ronom i Hermionom.